Read More: భారత్‌లో బాల్ టాంపరింగ్‌.. అడ్డంగా దొరికిన క్రికెటర్ (వీడియో)
బంగ్లాదేశ్‌తో నాగ్‌పూర్ వేదికగా ఆదివారం ముగిసిన ఆఖరి టీ20 మ్యాచ్‌లో 3.2 ఓవర్లు వేసిన దీపక్ చాహర్ కేవలం 7 పరుగులు మాత్రమే ఇచ్చి ఏకంగా 6 వికెట్లు పడగొట్టారు. ఈ క్రమంలోనే హ్యాట్రిక్ వికెట్లు కూడా పడగొట్టిన చాహర్.. టీమిండియా నమ్మదగిన బౌలర్‌గా గుర్తింపు పొందాడు. ఈ మ్యాచ్‌లో స్లాగ్ ఓవర్లకి ముందు దీపక్ చాహర్‌తో మాట్లాడిన కెప్టెన్ రోహిత్ శర్మ.. జస్‌ప్రీత్ బుమ్రా తరహాలో నిన్ను డెత్ ఓవర్లలో వినియోగించుకోబోతున్నానని చెప్పాడట. ఇదే విషయాన్ని ఈ ఫాస్ట్ బౌలర్ తాజాగా వెల్లడించాడు.
Read More: దీపక్ చాహర్ హ్యాట్రిక్‌పై తప్పులో కాలేసిన బీసీసీఐ
‘మ్యాచ్‌లో నిన్ను జస్‌ప్రీత్ బుమ్రాలా కీలకమైన ఓవర్లలో బౌలింగ్ చేయించబోతున్నా అని రోహిత్ శర్మ చెప్పాడు. అలానే వికెట్ అవసరమైన సమయంలోనూ బౌలింగ్‌కి దింపుతానని చెప్పాడు. టీమ్‌ ఒత్తిడిలో ఉన్న టైమ్‌లో నాకు అలా బాధ్యతలు అప్పగించడాన్ని నేను ఆస్వాదించా. కెప్టెన్ అలా నాపై నమ్మకం ఉంచడం కూడా చాలా సంతోషంగా అనిపించింది. ఒకవేళ టీమ్ కెప్టెన్ నన్ను విశ్వసించకపోతే..? అప్పుడు కచ్చితంగా బాధపడతా. రోహిత్ మ్యాచ్ కీలక సమయంలో నా చేతికి బంతినిచ్చి నా ఆత్మవిశ్వాసాన్ని రెట్టింపు చేశాడు’ అని దీపక్ చాహర్ వెల్లడించాడు.
Read More: రోహిత్ శర్మ చెత్త రికార్డ్.. లిస్ట్‌లో ధోనీ కూడా
ఐపీఎల్‌లో చెన్నై సూపర్ కింగ్స్‌కి ఆడుతున్న దీపక్ చాహర్.. నమ్మదగిన బౌలర్‌గా గుర్తింపు పొందాడు. ఎంతలా అంటే..? మ్యాచ్‌లో తాను వేసిన తొలి ఓవర్‌లో టీమ్‌కి వికెట్ అందించడాన్ని అతను గత కొంతకాలంగా అలవాటుగా మార్చుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.